EkBass/fiwiki-20250220-pages-articles huggingface dataset:
Roland McKeown

Roland McKeown (s. 20. tammikuuta 1996) on kanadalainen jääkiekkoilija, joka pelaa NHL-joukkue Colorado Avalanchessa. Hän on Los Angeles Kingsin toisen kierroksen varaus vuodelta 2014. == Pelaajaura == === Seurajoukkueissa === McKeown varattiin toisen pelaajana OHL:ään Kingston Frontenacsiin vuonna 2012. Hänen ensimmäinen kautensa Kingstonissa oli 2012–2013. Kauden 2013–2014 jälkeen Los Angeles Kings varasi hänet kesän 2014 varaustilaisuudessa. Carolina Hurricanes hankki McKeownin pelaajaoikeudet helmikuussa 2015. Vaihtokaupassa Hurricanes sai lisäksi ensimmäisen kierroksen varausoikeiden ja luopui puolustaja Andrej Sekerasta. Myöhemmin saman kevään aikana Hurricanes teki kolmivuotisen tulokassopimuksen McKeownin kanssa. Hän pelasi kuitenkin vielä kauden 2015–2016 OHL:ssa. Hän teki 42 pistettä 55 runkosarjaottelussa ja oli ehdolla OHL:n parhaaksi puolustajaksi. McKeownin ensimmäinen ammattilaiskausi meni Hurricanesin farmijoukkueessa Charlotte Checkersissä. === Maajoukkueura === McKeown voitti kultaa Kanadan paidassa vuoden 2013 ja pronssia vuoden 2014 alle 18-vuotiaiden maailmanmestaruuskilpailuissa. == Saavutukset == * Kultaa vuoden 2013 alle 18-vuotiaiden maailmanmestaruuskilpailuissa * Valittiin OHL:n ensimmäiseen tulokkaiden tähdistöön kaudella 2012-2013 ==Lähteet== Luokka:Kanadalaiset jääkiekkoilijat Luokka:Colorado Avalanchen pelaajat Luokka:Los Angeles Kingsin varaamat pelaajat Luokka:Vuonna 1996 syntyneet Luokka:Elävät henkilöt
PermaCredits

PermaCredits on tuleva virallisella valuutalla taattu kryptovaluutta, jonka tarkoituksena on toimia erilaisten permakulttuuri- ja kestävän kehityksen mukaisten hankkeiden toiminta- ja rahoitusväylänä. Se käyttää Bitcoinin blockchainia, ja perustuu Bitcoin 2.0:aan. == Katso myös == * FairCoin * Rinnakkaisvaluutta * Vaihtoehtoiset valuutat == Lähteet == Luokka:Talous
Ryan MacInnis

Ryan MacInnis (s. 14. helmikuuta 1996) on yhdysvaltalainen jääkiekkoilija, joka edustaa Buffalo Sabresin organisaatiota. Hän on Arizona Coyotesin toisen kierroksen varaus vuodelta 2014. MacInnis harjoitteli kaudella 2012–2013 USA Hockey National Team Development Programin kanssa. Vuonna 2012 hän pelasi nuorten olympialaisissa kultaa voittaneessa Yhdysvaltojen joukkueessa. Hän auttoi myös joukkueen pronssille vuoden 2013 World U-17 Hockey Challengessa. Hän liittyi OHL-joukkue Kitchener Rangersiin kaudeksi 2013–2014 ja otti osaa CCM:n lupaavien tulokkaiden otteluun vuonna 2013 ja CHL:n lupaavien tulokkaiden otteluun 2014. Coyotes teki keväällä 2015 MacInnisin kanssa kolmivuotisen tulokassopimuksen. Hän edusti Coyotesin organisaatiota kahden kauden ajan ja pelasi 129 AHL-liigan ottelua Tucson Roadrunnersissa. MacInnis kaupattiin kesällä 2018 Columbus Blue Jacketsiin vaihdossa Jacob Gravesiin. == Perhe == MacInnisin isä on NHL:n tähdistöottelussakin pelannut, jo uransa lopettanut Al MacInnis. == Lähteet == Luokka:Yhdysvaltalaiset jääkiekkoilijat Luokka:Buffalo Sabresin pelaajat Luokka:Arizona Coyotesin varaamat pelaajat Luokka:Vuonna 1996 syntyneet Luokka:Elävät henkilöt
Andreas Englund

Andreas Englund (s. 21. tammikuuta 1996) on ruotsalainen jääkiekkopuolustaja, joka pelaa NHL-joukkue Los Angeles Kingsissä. Hän teki keväällä 2016 kolmivuotisen NHL-sopimuksen Ottawa Senatorsin kanssa. Pohjois-Amerikkaan hän siirtyi SHL-joukkue Djurgårdenista. Hän on Senatorsin toisen kierroksen varaus vuodelta 2014. Englund debytoi SHL:ssä kaudella 2014–2015, jolloin hän pelasi Djurgårdenissa 49 ottelua. Toisella kaudellaan hän edusti Djurgårdenia 46 ottelussa. Hän teki kauden jälkeen kolmivuotisen tulokassopimuksen NHL-seura Ottawa Senatorsin kanssa. Helmikuussa 2023 Avalanche kauppasi Englundin Chicago Blackhawksiin vaihdossa Jack Johnsoniin. https://www.sportsnet.ca/nhl/article/blackhawks-trade-jack-johnson-to- avalanche-for-andreas-englund/ Heinäkuussa 2023 Englund teki vapaana agenttina Los Angeles Kingsin kanssa kaksivuotisen ja yhteensä kahden miljoonan dollarin arvoisen sopimuksen. https://www.nhl.com/kings/news/kings-sign-four-players- to-nhl-contracts-345171014 == Lähteet == Luokka:Ruotsalaiset jääkiekkoilijat Luokka:Los Angeles Kingsin pelaajat Luokka:Ottawa Senatorsin varaamat pelaajat Luokka:Vuonna 1996 syntyneet Luokka:Elävät henkilöt
Marcus Pettersson

Marcus Karl Gustav Pettersson (s. 8. toukokuuta 1996) on ruotsalainen jääkiekkoilija, joka pelaa NHL-joukkue Vancouver Canucksissa. Pettersson debytoi SHL:ssä Skellefteån riveissä kaudella 2013–2014. Hän on Anaheim Ducksin toisen kierroksen varaus vuodelta 2014. Petterson siirtyi Pittsburgh Penguinsiin vaihdossa Daniel Sprongiin.https://www.nhl.com/news/pittsburgh- penguins-trade-daniel-sprong-to-anaheim-ducks/c-302561456 Tammikuussa 2020 hän teki Penguinsin kanssa viisivuotisen jatkosopimuksen.https://www.nhl.com/news/marcus-pettersson-pittsburgh- penguins-agree-to-five-year-deal/c-314368848 Helmikuussa 2025 Penguins kauppasi Petterssonin ja Drew O’Connorin Vancouver Canucksiin. Vaihdossa Penguins sai Danton Heinenin, Vincent Desharnais’n, Melvin Fernströmin ja vuoden 2025 ensimmäisen kierroksen varausvuoron. Viisi päivää myöhemmin Pettersson solmi Canucksin kanssa kuusivuotisen ja yhteensä 33 miljoonan dollarin arvoisen jatkosopimuksen. Petterssonin isä on Daniel Pettersson, joka pelasi Skellefteåssa 14 kauden ajan. ==Lähteet== Luokka:Ruotsalaiset jääkiekkoilijat Luokka:Vancouver Canucksin pelaajat Luokka:Anaheim Ducksin varaamat pelaajat Luokka:Vuonna 1996 syntyneet Luokka:Elävät henkilöt
Alex Nedeljkovic

Alex Nedeljkovic (s. 7. tammikuuta 1996 Parma, Ohio, Yhdysvallat) on yhdysvaltalainen jääkiekkomaalivahti, joka pelaa NHL-seura Pittsburgh Penguinsin organisaatiossa. Hän on Carolina Hurricanesin toisen kierroksen varaus vuodelta 2014. == Ura == Nedeljkovic siirtyi vuonna 2012 Plymouth Whalersiin, jossa tulokaskaudellaan kirjasi 2.28 päästettyjen maalien keskiarvon ja voitti F. W. "Dinty" Moore Trophyn sekä tuli valituksi tulokkaiden tähdistöön kaudella 2012–2013. Seuraavalla kaudella hän oli Yhdysvaltojen joukkueen mukana voittamassa hopeaa vuoden 2013 Ivan Hlinkan muistoturnauksessa. Hän pelasi vuonna 2014 CHL:n lupaavien tulokkaiden ottelussa. Kaudella 2015–2016 Nedeljkovic pelasi OHL:n Flint Firebirdsissä ja Niagara IceDogsissa. Nedeljkovic teki maalin AHL:ssä maaliskuussa 2018. Heinäkuussa 2021 Carolina Hurricanes kauppasi Nedeljkovicin Detroit Red Wingsiin vaihdossa Jonathan Bernierin pelaajaoikeuksiin ja kolmannen kierroksen varausvuoroon. https://www.tsn.ca/detroit-red-wings-alex- nedeljkovic-carolina-hurricanes-1.1671457 Heinäkuussa 2021 Nedeljkovic solmi kaksivuotisen ja arvoltaan yhteensä kuuden miljoonan dollarin sopimuksen Red Wingsin kanssa.https://www.sportsnet.ca/nhl/article/red-wings-sign-goalie- alex-nedeljkovic-two-year-6m-contract/ Heinäkuussa 2023 Nedeljkovic teki Pittsburgh Penguinsin kanssa yksivuotisen ja 1,5 miljoonan dollarin arvoisen sopimuksen. https://www.nhl.com/penguins/news/penguins-agree-to-terms-with- alex-nedeljkovic-on-a-one-year-contract-345167516 Kesäkuussa 2024 Nedeljkovic teki Penguinsin kanssa kaksivuotisen ja yhteensä viiden miljoonan dollarin arvoisen jatkosopimuksen. https://www.sportsnet.ca/nhl/article/penguins-re- sign-alex-nedeljkovic-to-two-year-5m-deal/ == Lähteet == Luokka:Yhdysvaltalaiset jääkiekkomaalivahdit Luokka:Maalin tehneet jääkiekkomaalivahdit Luokka:Pittsburgh Penguinsin pelaajat Luokka:Carolina Hurricanesin varaamat pelaajat Luokka:Vuonna 1996 syntyneet Luokka:Elävät henkilöt
Silvio Gesell

Silvio Gesell (1862-1930) oli saksalainen kauppias, teoreettinen ekonomisti, kansalaisaktivisti, anarkisti, ja Freiwirtschaftin eli "Vapaan talouden" luoja. Hän piti itseään maailmankansalaisena, ja uskoi että maapallon tulisi kuulua kaikille maailman ihmisille rodusta, sukupuolesta, luokasta, varallisuudesta, uskonnosta ja iästä riippumatta, ja että valtioiden rajat tulisi tehdä merkityksettömiksi. Taloustieteilijä John Maynard Keynes arvosti Geselliä suuresti, ja sanoi teoksessaan "Yleinen teoria työllisyydestä, korosta ja rahasta", että "Uskon tulevaisuuden oppivan enemmän Gesellin hengestä kuin Marxin." Hän piti kuitenkin Gesellin demurrage-veroa yleisesti huonompana vaihtoehtona rahan kiertonopeuden ylläpitämiseksi kuin inflaatiota. Myös ekonomisti, Yalen yliopiston professori Irving Fisher on ylistänyt Gesellin "vapaan rahan" teoriaa.Stamp Scrip, New York: 1933, p. 67 and Mail and Empire, Toronto: 21 November 1932. Itävallan Wörglin kuuluisa paikallisvaluuttakokeilu sai alkunsa Wörglin silloisen kaupunginjohtajan laittaessa koetukselle Gesellin teoriat.Kokeilu menestyikin yli kaikkien odotusten, tullen kuitenkin Itävallan keskuspankin torppaamaksi, ja johtaen vastaavanlaisten valuuttakokeilujen laissa kieltämiseen. == Katso myös == * Demurrage-vero * John Maynard Keynes * Bernard Lietaer == Lähteet == Luokka:Talous Luokka:Saksalaiset henkilöt Luokka:Vuonna 1862 syntyneet Luokka:Vuonna 1930 kuolleet
International Consortium of Investigative Journalists

International Consortium of Investigative Journalists (lyhennettynä ICIJ) on amerikkalaisen journalistin, Charles Lewisin vuonna 1997 perustama kansainvälinen tutkivien journalistien yhteenliittymä. Verkostoa johtaa australialainen tutkiva journalisti Gerard Ryle ja se on osa The Center for Public Integrityä (CPI), joka on yhdysvaltalainen voittoa tavoittelematon tutkivan journalismin järjestö. Washington D.C.:ssä päämajaansa pitävään ICIJ:hin kuuluu 185 journalistia 65 maasta. Sen päämääränä on keskittyä erilaisiin maailmanlaajuisiin ongelmiin kuten kansainväliseen rikollisuuteen, korruptioon sekä vallan väärinkäytöksiin. Ryhmän neuvoa antava elin koostuu tunnetuista kansainvälisen tutkivan journalismin nimistä, kuten: Bill Kovach, Chuck Lewis, Rosental Calmon Alves, Phillip Knightley, Gwen Lister, Goenawan Mohamad, Reginald Chua ja Brant Houston. Ryhmän kirjoituksia on julkaistu laajalti kansainvälisessä lehdistössä (esim. BBC, Le Monde, Asahi Shimbun, Novaja Gazeta, NRK ja The Washington Post). Suomessa ICIJ:n juttuja on julkaissut mm. Yle.http://www.icij.org/about International Consortium of Investigative Journalists:in kotisivuthttp://www.gerardryle.com/ Gerard Rylen kotisivut ==Katso myös== * Luxemburg-vuodot * Panaman paperit ==Lähteet== Luokka:Yhdysvaltalaiset järjestöt Luokka:Kansainväliset järjestöt Luokka:Toimittajajärjestöt
Sirviö

Sirviö on suomenkielinen sukunimi, joka on muun muassa seuraavilla henkilöillä: *Antero Sirviö, arkkitehti *Arto Sirviö (s. 1962), jääkiekkoilija *Esa Sirviö (s. 1969), Kotkan kaupunginjohtaja *Heikki Sirviö (s. 1955), diplomi-insinööri ja yritysjohtaja, teollisuusneuvos *Heili Sirviö (s. 2011), rullalautailija ja olympiaurheilija *Heli Sirviö, näyttelijä *Juha-Matti Sirviö (s. 1984), pesäpalloilija *Jussi Sirviö, ”Focus” (s. 1983), break- tanssija, tanssinopettaja, yrittäjä ja kulttuurituottaja *Kaisu Sirviö (s. 1954), kuvataiteilija ja taidegraafikko *Maarit Aarni-Sirviö (s. 1953), hallitusammattilainen, Rahapajan ent. toimitusjohtaja *Perttu Sirviö (s. 1982), Big Brother -julkkis *Petri Sirviö (s. 1962), kulttuurivaikuttaja *Riikka Sirviö (s. 1974), entinen maastohiihtäjä *Sami Sirviö (s. 1970), ruotsalainen muusikko *Sami Sirviö (s. 1970), pesäpalloilija *Samuli Sirviö (s. 1985), muusikko *Toni Sirviö (s. 1992), keihäänheittäjä *Saija Tarkki (o.s. Sirviö, s. 1982), jääkiekkoilija
Paul Martin (täsmennyssivu)

Paul Martin voi viitata seuraaviin henkilöihin: * Paul Martin, entinen Kanadan pääministeri * Paul Martin, yhdysvaltalainen jääkiekkoilija * Paul Martin, unkarilainen elokuvaohjaaja * Paul Martin, australialainen rugbypelaaja * Paul Martin, sveitsiläinen yleisurheilija, olympiamitalisti vuonna 1924.
Morgan Fairchild

Morgan Fairchild (oik. Patsy Ann McClenny; s. 3. helmikuuta 1950 Dallas, Texas, Yhdysvallat) on yhdysvaltalainen näyttelijä. Oikealta nimeltään hän on Patsy Ann McClenny. Hän valitsi taiteilijanimensä etunimen brittiläisen vuonna 1966 julkaistun elokuvan Morgan – toivoton tapaus mukaan. Hän näytteli teatterissa New Yorkissa, kunnes sai roolin televisiosarjassa Search for Tomorrow. Fairchildin myöhempiin televisiorooleihin kuuluvat muun muassa Jenna Wade Dallasissa ja Chandlerin äiti Nora Tyler Bing Frendeissä. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1950 syntyneet Luokka:Elävät henkilöt
William K. Howard

William K. Howard (16. kesäkuuta 1899 St. Marys, Ohio – 21. helmikuuta 1954 Hollywood, Kalifornia) oli yhdysvaltalainen elokuvaohjaaja. Hänen ensimmäinen ohjaustyönsä oli vuonna 1921 valmistunut Get Your Man. Howard teki paljon yhteistyötä elokuvaaja James Wong Howen kanssa. Howardin muihin elokuviin kuuluvat muun muassa Transatlanticin salaisuus (1931) ja Britanniassa tehty pukudraama Kuningatar Elisabeth (1937). Palattuaan Britanniasta Howardilla oli vaikeuksia löytää ohjaustöitä. Hän toivoi paluun takaisin eturivin ohjaajien joukkoon onnistuvan elokuvan Hänen viimeinen ottelunsa avulla, mutta Warner Bros siirsi hänet syrjään kesken kuvausten, sillä häntä pidettiin liian hitaana. Loppu-uransa ajan Howard ohjasi B-elokuvia, kunnes vetäytyi ohjaamisesta 1946. Howard on saanut tähden Hollywood Walk of Famelle. == Lähteet == Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1899 syntyneet Luokka:Vuonna 1954 kuolleet
Dasos Capital

Dasos Capital on suomalainen, vuonna 2005 perustettu metsärahastoyhtiö. Se lukeutuu toimialansa ensimmäisiin Euroopassa. Yhtiö keskittyy metsäomistusten hallinnointiin ja kehittämiseen Euroopassa ja kehittyvissä talouksissa. Hallinnoitujen rahastojen sijoittajat ovat instituutioita, pääosin eläke- ja vakuutusyhtiöitä. Suurin osa asiakkaista on ulkomaisia instituutioita. Kaikki rahastoihin kuuluvat metsät ovat PEFC-sertifioituja ja/tai FSC-sertifioituja. Dasos Capital on sitoutunut YK:n vastuullisen sijoittamisen periaatteisiin. Lisäksi se on jäsenenä Suomen vastuullisen sijoittamisen foorumissa (FINSIF). Luokka:Suomalaiset konsultointiyhtiöt Luokka:Suomen finanssipalveluyhtiöt ==Lähteet==
Pian, pian

Pian, pian on vuonna 1991 ilmestynyt Radiopuhelimet-yhtyeen kolmas studioalbumi. Se äänitettiin Oulun Pikisaaressa sijainneessa vanhassa teollisuushallissa. Albumia pidettiin kriitikkojen kehuman edellisen K.O.-levyn jälkeen pettymyksenä ja myös yhtye luonnehti sitä väkinäiseksi. Jälkeenpäin albumia on kuitenkin kehuttu muun muassa intensiivisyydestään. Vuonna 2012 Svart Records julkaisi levyn Pentti Dassumin remasteroimana vinyyliversiona.Pian, pian LP by Radiopuhelimet Svart Records. Viitattu 5.1.2015. == Kappaleet == ;A-puoli # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Mällinen, san. Kari Heikonen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) ;B-puoli # * (säv. Mällinen, san. Raatikainen, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Raatikainen, sov. Radiopuhelimet) # (säv. Mällinen, san. Mäki, sov. Radiopuhelimet) == Kokoonpano == *Jukka Kangas – kitara *Eero Korhonen – basso *J. A. Mäki – laulu * Jarno Mällinen – kitara * Jyrki Raatikainen – rummut == Lähteet == * Radiopuhelimet: Pian, pian Finnmusic === Viitteet === == Aiheesta muualla == * Pian, pian -albumi Radiopuhelimien kotisivuilla Luokka:Radiopuhelimien albumit Luokka:Vuoden 1991 albumit Luokka:Riku Mattilan tuottamat albumit
Charles Lewis

Charles Lewis (s. 30. lokakuuta 1953) (myös: Chuck Lewis) on yhdysvaltalainen tutkiva journalisti ja journalistiikan professori Washingtonissa. Lopetettuaan työnsä ABC:n ja CBS:n uutistoimituksen suosittuna uutistoimittajana perusti hän Washingtoniin vuonna 1989 The Center for Public Integrity -nimisen tutkivaa journalismia harjoittavan ja voittoa tavoittelemattoman järjestön. Järjestö kasvoi kotona toimivasta pienestä toimistosta täysikokoiseksi 40 henkilöä työllistäväksi uutiskoneistoksi. Hän perusteli siirtymistään ABC:n ja CBS:n pääuutisista sivuun sillä, että uutislähetyksissä ei käsitelty lainkaan hänen mielestään päivän tärkeimpiä uutisia. Vuoden 1997 lopulla hän perusti kansainvälisen tutkivien journalistien yhteenliittymän nimeltään Center for Public Integrity's International Consortium of Investigative Journalists. Kyseessä on maailman ensimmäinen toimiva reportteriverkosto, joka kattaa lähes 200 reportteria yli 60 maassa. Amerikkalainen The Encyclopedia of Journalism pitää verkostoa ensimmäisenä journalistien yhteenliittymänä, jonka päämääränä on paljastava uutisointi mm. vallan väärinkäytöksistä ja korruptiosta. Vuodesta 1992, Lewis on myös kiertänyt maailmaa luennoimassa yli 25 maassa. http://www.american.edu/soc/faculty/charlesl.cfm ==Katso myös== * International Consortium of Investigative Journalists * Korruptio * Luxemburg- vuodot ==Lähteet== Luokka:Yhdysvaltalaiset professorit Luokka:Vuonna 1953 syntyneet Luokka:Elävät henkilöt Luokka:Yhdysvaltalaiset toimittajat
2 ½

2 ½ on vuonna 1991 ilmestynyt Radiopuhelimet-yhtyeen kokoelma-albumi, jonka julkaisi yhtyeen ensimmäinen levy-yhtiö Bad Vugum. Ainoastaan vinyylinä julkaistun levyn A-puolella on Radiopuhelimien vuosina 1987 ja 1988 ilmestyneiden EP-levyjen Sinappia ja ketsuppia sekä Tyhjä on täysi materiaali. B-puoli sisältää viisi kappaletta yhtyeen 1988 julkaistulta esikoisalbumilta Rokkiräjähdys. Levyn mukana tulleessa sanoitusliitteessä on kuvattuna Sosialistisen työn sankarin arvonimen saanut neuvostoliittolainen kaivosmies Aleksei Stahanov. == Kappaleet == ;A-puoli # (säv. Mällinen, san. Mäki, sov. Radiopuhelimet) # (säv. Mällinen, san. Mällinen, Raatikainen, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. J. Turunen, sov. Radiopuhelimet) # (säv. Mällinen, san. Raatikainen, sov. Radiopuhelimet) # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) ;B-puoli # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Raatikainen, Petri Sirviö, Mäki, sov. Radiopuhelimet) # (säv. Mällinen, san. Mäki, sov. Radiopuhelimet) == Lähteet == *Radiopuhelimet: 2 ½ Finnmusic Luokka:Radiopuhelimien albumit Luokka:Vuoden 1991 kokoelma-albumit Luokka:Bad Vugumin albumit
Lakenhalle (Ieper)

Lakenhalle () on Ieperin kaupungissa Flanderissa sijaitseva goottilainen alkujaan verkahallina toiminut rakennus. Se rakennettiin alun perin 1200- ja 1300-lukujen aikana ja valmistui vuonna 1304. Rakennukseen kuuluu 70 metriä korkea kellotorni. Kellotornissa on 49 kelloa, joiden yhteispaino on 11 892 kilogrammaa. Lakenhalle tuhoutui ensimmäisen maailmansodan aikana Ypresin taisteluissa, mutta jälleenrakennettiin 1920-luvulta alkaen ja valmistui uudestaan vuonna 1967. Se on kirjattu Unescon maailmanperintöluetteloon osana Belgian ja Ranskan kellotornien ryhmää. Nykyisin verkahallissa toimii ensimmäisen maailmansodan tapahtumia käsittelevä In Flanders Fields Museum. == Aiheesta muualla == * In Flanders Fields -museon verkkosivut Luokka:Belgian rakennukset ja rakennelmat Luokka:Unescon maailmanperintökohteet Belgiassa
Lakenhal

Lakenhal on hollanninkielinen nimitys keskiaikaisille verkahalleille. Flanderin alueella flaamin murteella vastaava nimitys on lakenhalle. * Lakenhalle, Ieper * Lakenhal, Leiden * Lakenhal, Leuven
Şehzade

Şehzade (; [ʃehzaːˈde]) oli Osmanien valtakunnassa käytössä ollut prinssiä, eli sulttaanin poikaa, tarkoittava arvonimi. Osmanien tavan mukaan taustaa, arvoa tai asemaa nimet olivat kiinteästi osa kantajansa omaa nimeä varsinkin virallisissa yhteyksissä. Şehzadea käytettiin varsinaisen nimen edessä (esimerkiksi Şehzade Halil). Şehzade juontui persiankielisestä termistä šāhzādeh, joka on yhdistelmä hallitsijaa tarkoittavasta sanasta šaahi ja jälkeläistä tarkoittavasta jälkiliitteestä -zade. Myös Persiassa šāhzādeh tarkoitti prinssiä. Osmanien valtakunnan alkuaikoina prinssistä käytettiin nimitystä çelebi. Esimerkiksi sulttaani Bayezid I:n pojat Mehmed Çelebi, Süleyman Çelebi, Musa Çelebi, İsa Çelebi ja Mustafa Çelebi taistelivat keskenään vallasta 1400-luvun alussa vallinneen Osmanien interregnumin aikana. Mehmed voitti yli kymmenen vuotta kestäneen valtataistelun ja kruunautti itsensä sulttaaniksi. Hän myös otti käyttöön şehzaden çelebin tilalle. Şehzade oli osmaniprinssien arvonimenä 1700-luvun loppuun, jolloin sulttaani Abd-ul- Hamid I:n hallinnon aikana prinssin ensisijaiseksi arvonimeksi tuli varsinaisen nimen jälkeen käytetty efendi (esimerkiksi Abdülmecid Efendi). Şehzadea saatettiin silti käyttää ohella, jolloin prinssiyttä kuvaavat arvonimet kirjoitettiin varsinaisen nimen molemmin puolin (Şehzade X Efendi). == Lähteet == Luokka:Arvonimet Luokka:Osmanien valtakunta
Stuart Scott

Stuart Orlando Scott (19. heinäkuuta 1965 – 4. tammikuuta 2015) oli yhdysvaltalainen urheilutoimittaja ja televisiojuontaja. Scott työskenteli ESPN-televisiokanavalla vuodesta 1993 vuoteen 2014 saakka. Hänestä tuli vuosien mittaan yksi kanavan tunnetuimmista televisiokasvoista. Scottilla diagnosoitiin ensimmäisen kerran syöpä vuonna 2007. Se uusiutui vuonna 2010 ja uudestaan vuonna 2013. Scott kuoli pitkäaikaisen sairauden, syövän, uuvuttamana 4. tammikuuta 2015, 49-vuotiaana.Stuart Scott dies at age of 49 ESPN. Viitattu 5.1.2015. ==Lähteet== Luokka:Yhdysvaltalaiset urheilutoimittajat Luokka:Yhdysvaltalaiset juontajat Luokka:Vuonna 1965 syntyneet Luokka:Vuonna 2015 kuolleet
Wild Horses

”Wild Horses” on The Rolling Stonesin vuonna 1971 julkaistu kappale albumilta Sticky Fingers. Sen on sanottu olevan solisti Mick Jaggerin yritys saada entinen tyttöystävänsä Marianne Faithfull takaisin. Kappaleen sanoitus luokin suuren kontrastin hänen moniin kyynisiin naisista kertoviin lauluihinsa. Kappale julkaistiin singlenä Yhdysvalloissa ja Kanadassa. Se nousi Yhdysvaltain Billboard Hot 100 -listan sijalle 28. == Työstö == Kitaristi Keith Richardsin mukaan ”Wild Horses” kertoo siitä kuinka tekisi mieli olla jossain muualla kuin kiertueella – ”kun on miljoonan mailin päässä siitä paikasta missä haluaisi olla”. Kappaletta on pidetty Marianne Faithfullille osoitetuksi, mutta Mick Jagger ei usko tähän, vaikka on myöntänyt kappaleen olevan hänelle hyvin henkilökohtainen. Jagger on myös muistellut, että kappale oltaisiin tehty yhdessä Gram Parsonsin kanssa, joka myös teki ”Wild Horsesista” oman levytyksensä. Richards teki kappaleen riffin ja kertosäkeet, Jagger puolestaan säkeistöt. Kappale äänitettiin joulukuussa 1969 ja helmikuussa 1970 Muscle Shoals Sound -studioilla Alabamassa sekä Olympic- studioilla Lontoossa. Mick Taylor soittaa kappaleessa akustista kitaraa niin sanotulla Nashville-virityksellä. Jim Dickinson soittaa pianoa. Keith Richards käytti 12-kielisessä kitarassaan avointa viritystä. == Julkaisu ja vastaanotto == ”Wild Horses” -single b-puolenaan ”Sway” julkaistiin singlenä Yhdysvalloissa ja Kanadassa 12. kesäkuuta 1971. Kappale ylsi Yhdysvalloissa Billboard Hot 100 -listan sijalle 28. Rolling Stones on esittänyt kappaletta konserteissaan vuosina 1971, 1975–1976, 1994–1995, 1997, 2002–2003, 2005–2006 ja 2012–2014. == Kokoonpano == *Mick Jagger – laulu, taustalaulu, lyömäsoittimet *Keith Richards – 12-kielinen akustinen kitara, sähkökitara, taustalaulu *Mick Taylor – akustinen kitara (Nashville-viritys) *Charlie Watts – rummut *Bill Wyman – basso *Jim Dickinson – ”tack piano” == Lähteet == Luokka:The Rolling Stonesin kappaleet Luokka:Vuoden 1971 kappaleet
Tiina Heikka

Tiina Heikka, o.s. Ahokas (s. 1978) oli Lapinjärven kunnanjohtaja vuosina 2014–2021. Aiemmin hän toimi Myrskylän vs. hallintojohtajana ja Nurmijärvellä hallintopäällikkönä, talousjohtajana ja hallintosihteerinä. Heikka valmistui ylioppilaaksi Porlammin lukiosta vuonna 1997 ja hallintotieteen maisteriksi Tampereen yliopistosta vuonna 2010. Heikka osallistui Nelosen Diili- bisnesreality -televisio-ohjelmaan vuonna 2022. == Lähteet == Luokka:Lapinjärven kunnanjohtajat Luokka:Vuonna 1978 syntyneet Luokka:Elävät henkilöt
Jukka-Pekka Ujula

Jukka-Pekka Ujula (s. 2. elokuuta 1973 Rauma) on Helsingin kaupungin kansliapäällikkö. Hän toimi sitä ennen Porvoon kaupunginjohtajana vuosina 2009–2023. Ujula valmistui ylioppilaaksi vuonna 1992 ja valtiotieteiden maisteriksi 1999 Turun yliopistosta. Vuonna 2006 hän valmistui kauppatieteiden kandidaatiksi ja suoritti vuonna 2014 eMBA-tutkinnon Jyväskylän yliopistossa. Aiemmin Ujula on ollut Rauman kaupungin elinkeinoasiamies (1999–2000), Satakuntaliiton vs. hallintopäällikkö (2000–2003), Huittisten kaupungin elinkeinojohtaja (2003–2005) ja vs. kaupunginjohtaja (2005–2007) sekä Porvoon apulaiskaupunginjohtaja (2008–2009). Kesäkuussa 2009 Porvoon kaupunginvaltuusto valitsi hänet kaupunginjohtajaksi seitsemän vuoden määräajaksi 7. elokuuta 2009 alkaen. Ujula on naimisissa, ja hänellä on kaksi poikaa. == Lähteet == Luokka:Porvoon pormestarit ja kaupunginjohtajat Luokka:Vuonna 1973 syntyneet Luokka:Elävät henkilöt
Pohjois-Jemen olympialaisissa

Pohjois-Jemen osallistui kesäolympialaisiin kahdesti, vuosina 1984 ja 1988. Talviolympialaisiin maa ei osallistunut. Maa ei saavuttanut mitaleja olympialaisista. Etelä- ja Pohjois-Jemenien yhdistyttyä 1990 maa jatkoi olympialaisissa Jemeninä. Luokka:Olympiaurheilu maittain
Olavi Kaleva

Olavi Pentti Kaleva (s. 11. syyskuuta 1957 Oulu) oli Loviisan kaupunginjohtaja vuosina 2001–2017. Loviisan kaupunginvaltuusto valitsi hänet kaupunginjohtajaksi yhden äänen enemmistöllä vuonna 2001. Vuosina 1984–1988 hän oli Sotkamon elinkeinoasiamies, vuosina 1988–1994 Vaasan läänin seutukaavaliiton seutukaavatutkija ja vuosina 1994–1998 Pohjanmaan liiton kehittämissuunnittelijaKuka kukin on 2009 sekä Vaasan läänin seutukaavaliiton seutukaavatutkija ja vuosina 1994–1998 Hän on valtiotieteiden maisteri.http://www.kaleva.fi/uutiset/kotimaa/olavi-kaleva-loviisan- kaupunginjohtajaksi/127522/ Vuonna 2012 hänet valittiin Suomen kuntajohtajien puheenjohtajaksi.http://www.loviisansanomat.net/lue.php?id=5806 Hän jätti eronpyynnön Loviisan kaupunginjohtajan tehtävästä keväällä 2017 kaupunginhallituksen kanssa syntyneiden erimielisyyksien vuoksiLoviisan kaupunginjohtaja Olavi Kaleva jättää tehtävänsä Yle 25.4.2017. == Lähteet == Luokka:Loviisan pormestarit ja kaupunginjohtajat Luokka:Elävät henkilöt Luokka:Vuonna 1957 syntyneet
Suomen käsipalloliitto

Suomen käsipalloliitto (SKPL) on vuonna 1941 perustettu suomalaisen käsipalloilun kattojärjestö.Käsipallo Suomessa Sen tehtävänä on hallinnoida suomalaista joista erityisesti Suomen käsipallomaajoukkuetta, käsipallon SM- liigaa sekä muuta kansallista kilpailu- ja edustustoimintaa. Suomen käsipalloliiton nykyisenä toiminnanjohtajana toimii Päivi Mitrunen.Yhteystieodt == Talous == Suomen Käsipalloliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 811 000 euroa. Vuosittainen tuki on ollut vuodesta 2022 lähtien 325 000 euroa. == Lähteet == == Aiheesta muualla == * Suomen käsipalloliiton kotisivut Liitto Käsipalloliitto
Brewerin summa

Brewerin summa on matematiikassa eräs Jacobstahlin summiin liittyvä äärellinen karakteristikasumma. ==Määritelmä== Brewerin summa määritellään summana :\Lambda_n(a) = \sum_{x\mod p}\binom{D_{n+1}(x,a)}{p} missä Dn ovat Dicksonin polynomit (tai "Brewerin polynomit") : D_{0}(x,a)=2,\quad D_1(x,a)=x, \quad D_{n+1}(x,a)=xD_n(x,a)-aD_{n-1}(x,a) ja () on Legendren symboli. Brewerin summa on nolla jos n ja q2−1 ovat keskenään jaottomia. Luokka:Lukuteoria
Jukka Varonen

Jukka Varonen (s. 1961) on toiminut Valkeakosken kaupunginjohtajana sekä aikaisemmin talous- ja kehittämisjohtajana.http://saripulla.fi/2013/03/26/jukka-varonen-uusi- kaupunginjohtajamme Valkeakosken valtuuston valitessa kaupunginjohtajan maaliskuussa 2013 vt. kaupunginjohtaja Varonen voitti äänin 28-15 Anne Heusalan.http://www.valkeakoskensanomat.fi/Uutiset/1194802326463/artikkeli/jukka+varonen+on+uusi+kaupunginjohtaja.html Varonen kannatti kuntaliitoksia Valkeakosken seudulla ja toivoi, että Valkeakoski olisi vuonna 2030 yli 50 000 asukkaan kunta.http://www.aamulehti.fi/Pirkanmaa/1194838160566/artikkeli/puheenaihe+kuntaliitos+vastaa+toiveisiin.html Varonen irtisanoutui kaupunginjohtajan tehtävästä joulukuussa 2020. Varonen työskentelee Tampereen kaupungin hallintojohtajana ja johtaa konserniyksiköistä hallintoyksikköä.https://www.tampere.fi/tampereen- kaupunki/organisaatio/konsernihallinto/konserniyksikot.html Tammikuussa 2023 Varonen siirtyy Turun kaupungin konsernihallinnon hallintojohtajaksi. == Lähteet == Luokka:Valkeakosken kunnan-, kauppalan- ja kaupunginjohtajat Luokka:Vuonna 1961 syntyneet Luokka:Elävät henkilöt
Hodge–Taten moduuli

Hodge–Taten moduuli on matematiikassa analogia p-adisen kunnan yli olevasta Hodgen rakenteesta. ==Katso myös== * p-adinen Hodgeteoria * Mumford–Taten ryhmä Luokka:Algebrallinen geometria Luokka:Lukuteoria
Nagatan konjektuuri

Nagatan konjektuuri on matemaattinen otaksuma, jonka mukaan polynomirenkaan k[x,y,z] Nagatan automorfismi on villi. Otaksuman esitti Masayoshi Nagata vuonna 1972. Ualbai U. Umirbaev ja Ivan P. Shestakov todistivat sen vuonna 2004 ilmestyneessä artikkelissa. Nagatan automorfismi on :(x,y,z)\mapsto(x-2(xz+y^2)y-(xz+y^2)^2z,y+(xz+y^2)z,z). Luokka:Kuntateoria Luokka:Matemaattiset teoreemat
Epätäydellinen polylogaritmi

Epätäydellinen polylogaritmi on polylogaritmin yleistys. Se määritellään integraalina : \operatorname{Li}_s(b,z) = \frac{1}{\Gamma(s)}\int_b^\infty \frac{x^{s-1}}{e^x/z-1}~dx. Se voidaan myös esittää äärettömän sarjan summana : \operatorname{Li}_s(b,z) = \sum_{k=1}^\infty \frac{z^k}{k^s}~\frac{\Gamma(s,kb)}{\Gamma(s)} missä Γ(s) on gammafunktio ja Γ(s,x) on ylempi epätäydellinen gammafunktio. ==Lähteet== * GNU Scientific Library – Reference Manual http://www.gnu.org/software/gsl/manual/gsl- ref.html#SEC117 Luokka:Erikoisfunktiot
Quillajaceae

Quillajaceae on koppisiemenisten Fabales-lahkoon kuuluva kasviheimo, jossa on vain yksi suku: suopapuut (Quillaja). == Tuntomerkit == Suopapuut ovat pieniä ainavihantia puita, joissa on sekundaarisen aineenvaihdunnan tuotteina muun muassa saponiineja. Nilassa on oksalaattikiteitä ja kasveissa limasoluja. Karvat ovat syylämäisiä. Lehdet sijaitsevat kierteisesti ja ovat tavallisesti hammaslaitaisia; ruodissa on korvakkeet. Kukinto on varsipäätteinen ja viuhkomainen. Kukassa on maljamainen pohjus ja huomiota herättävä keltainen mesiäiskehrä sen tai verhiön alaosassa. Terälehdet ovat kierteisiä ja lusikkamaisia (kynnellisiä). Heteistä viisi mesiäisen yläpuolella sijaitsevaa on verhovastaista ja viisi alapuolista terävastaista. Yhdislehtinen sikiäin koostuu viidestä emilehdestä, jotka ovat pitkittäisharjuisia; kussakin on useita siemenaiheita kahdessa rivissä. Luottipinta jatkuu alaspäin lyhyitä vartalon haaroja pitkin. Hedelmä on voimakkaan epäsymmetrisesti liuskainen, tuppilomainen, verhiön suojaama ja avautuu liuskojen sisä- ja ulkopinnalta. Siemenet ovat siivellisiä ja kovakuorisia. == Levinneisyys == Suopapuut ovat kotoisin Etelä-Amerikan lauhkeista osista.http://www.mobot.org/mobot/research/apweb/maps/quillajaceaemap.gif == Luokittelu == Suopapuiden suvussa on kolme lajia. Aikaisemmin ne on sisällytetty ruusukasveihin (Rosaceae). == Käyttö == Saponiinit saavat aikaan sen, että suopapuun (Quillaja saponaria) kaarna vaahtoutuu vedessä jauhettuna. Kuten monia muitakin saponiinipitoisia kasvinosia, suopapuun kuorta käytetään tekstiilien pesuaineena, mutta myös yskänlääkkeenä. Kuoresta saadaan myös tanniineja.Kasvien maailma 5:1880. == Lähteet == * Kasvien maailma. Otavan iso kasvitietosanakirja. Osa 5. - Otava, Helsinki, 1981. ISBN 951-1-06363-4 * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Fabales Luokka:Kasviheimot
Richard Dutruel

Richard Dutruel (s. 24. joulukuuta 1972 Thonon-les-Bains, Ranska) on ranskalainen entinen jalkapallomaalivahti.Richard Dutruel National Football Teams -sivustolla Dutruel edusti ammattilaisurallaan Ranskan pääsarjan Ligue 1:n Paris Saint-Germainia, Caenia ja Strasbourgia sekä Espanjan pääsarjan Primera Divisiónin Celta Vigoa, Barcelonaa ja Deportivo Alavésia. Ranskan maajoukkueessa Dutruel pelasi yhden ottelun vuonna 2000. == Lähteet == Luokka:Ranskalaiset jalkapallomaalivahdit Luokka:Vuonna 1972 syntyneet Luokka:Elävät henkilöt
Kelhäjärvi

Kelhäjärvi on Pirkanmaalla Sastamalassa ja Hämeenkyrössä sijaitseva järvi. == Maantiede == Järven pinta-ala on 58,2 hehtaaria ja sen pituus on 1,8 kilometriä ja leveys 500 metriä. Järven kapein kohta on 150 metriä leveä. Järvessä on kartan mukaan kahdeksan saarta, joita ovat esimerkiksi Isosaari ja Mäntysaari. Järven rantaviiva on 7,3 kilometriä pitkä ja ranta on pääosin moreeni- ja kalliopohjaista metsämaastoa. Muutamin paikoin rantaan rajautuu peltoja. Rannassa on kolme maatilaa sekä runsaasti loma-asuntoja. Sastamalan raja kulkee järven yli siten, että suurin osa jää Hämeenkyrön puolelle. Järvelle tulee kylätie Hämeenkyrön ja Häijään yhdistävältä seututieltä 249. == Vesistösuhteita == Järvi sijaitsee Kokemäenjoen vesistössä (35) Kokemäenjoen alueen (35.1) Saikkalanjoen valuma-alueessa (35.16). Järveen laskee useita metsäojia ja sen luusua sijaitsee järven kaakkoisrannassa, josta saa alkunsa 950 metriä pitkä Ahmausjärveen laskeva Kelhänoja. Valuma-alueen laskujoki Saikkalanjoki laskee Kuloveteen Salmissa. == Lähteet == == Aiheesta muualla == * * Tarkka, Paavo Edvart: Syvyyskartta, 1962 * Rantakaava Luokka:Saikkalanjoen alaosan alue Luokka:Hämeenkyrön järvet Luokka:Mouhijärven järvet
Bevin Boys

Bevin Boys () olivat brittiläisiä asevelvollisia, jotka määrättiin työskentelemään hiilikaivoksissa vuosina 1943–1948. Valinnat tehtiin arpomalla, ja kaikkiaan kaivoksissa asepalveluksensa suoritti 48 000 miestä. Järjestelmä sai nimensä työministeri Ernest Bevinin mukaan. Toisen maailmansodan aikana Britannian hiiliteollisuus kärsi vakavasta työvoimapulasta kymmenien tuhansien työntekijöiden siirryttyä joko armeijan palvelukseen tai paremmin palkattuihin töihin. Aluksi työvoimaa yritettiin saada vapaaehtoispohjalta. Sadalletuhannelle entiselle kaivosmiehille tarjottiin mahdollisuutta työskennellä kaivoksissa, mutta heistä ainoastaan neljännes oli työkykyisiä ja halukkaita palaamaan kaivoksiin. Vuodesta 1942 asevelvollisille tarjottiin mahdollisuutta suorittaa palveluksensa kaivoksissa, mutta mahdollisuudesta oli kiinnostunut vain 1 100 miestä. Marraskuussa 1943 Ernest Bevin vetosi koululaisiin, jotta he tarjoutuisivat vapaaehtoisesti kaivoksiin, mutta sekään ei tuottanut tulosta. Joulukuussa 1943 jouduttiin siirtymään arvontoihin. Joka kuukausi arvottiin jokin numero nollan ja yhdeksän väliltä, ja kaikki asevelvolliset joiden kutsuntanumero päättyi valittuun numeroon, joutuivat palvelemaan kaivoksissa. Valintaperusteena ei ollut asuinalue tai yhteiskuntaluokka. Monille joutuminen kaivoksiin armeijan sijasta oli järkytys. Noin 40 prosenttia valituista valitti päätöksestä. Ennen sodan päättymistä valituksia oli kirjattu 8 619, joista vain 466 hyväksyttiin. Kaivostöihin määrätyt saivat työvaatteet valtiolta, mutta joutuivat itse ostamaan tarvittavat työkalut, mikä herätti vastustusta. Useimmat työskentelivät huoltotehtävissä, mutta osa kaivosvaunujen täytössä, ja pieni osa joutui louhimaan hiiltä. Työtä edelsi kuuden viikon koulutus. Monet Bevinin pojat joutuivat kokemaan halveksuntaa alueilla, joilla omat nuoret miehet olivat joutuneet armeijaan. Siviilivaatteissa olevia nuoria miehiä saatettiin luulla myös sotilaskarkureiksi, armeijan välttelijöiksi tai jopa vakoojiksi. Vastoin aikanaan yleistä luuloa kaikista Bevinin pojista ainoastaan 41 oli aseistakieltäytyjiä. Arvonnat lopetettiin toukokuussa 1945, ja viimeiset Bevinin pojat kotiutettiin 1948. Toisin kuin armeijassa palvelleilla, heillä ei ollut oikeutta saada entistä työpaikkaansa takaisin. Kaikki viralliset asiakirjat tuhottiin 1950-luvulla, joten Bevinin pojat pystyivät tarvittaessa todistamaan palveluksensa ainoastaan omien henkilökohtaisten asiakirjojensa avulla. Virallisen tunnustuksen työstään sodan aikana Bevinin pojat saivat vasta vuonna 1995, jolloin he ensimmäisen kerran saivat osallistua Whitehallissa järjestettäviin Remembrance Dayn juhlallisuuksiin. Oman palvelusmerkkinsä Bevinin pojat saivat vuonna 2008. Prinssi Edwardin puoliso Sophie paljasti vuonna 2013 Bevinin poikien muistomerkin Staffordshiressa National Memorial Arboretumissa. == Tunnettuja Bevinin poikia == * Eric Morecambe * Jimmy Saville * Peter Shaffer * Nat Lofthouse == Lähteet == == Aiheesta muualla == * The Bevin Boys Association Luokka:Yhdistyneen kuningaskunnan sotahistoria
Operaatio hyvä yritys

Operaatio hyvä yritys (Operation Good Guys) on brittiläinen komediasarja, jota esitettiin kotimaassaan BBC Two -kanavalla vuosina 1998–2000. Sarjassa ryhmä poliiseja pyrkii pidättämään merkittävän rikollisjohtajan. Operaatio hyvä yritys oli ensimmäisellä tuotantokaudella tehty dokumentinomaisesti ja näyttelijät improsivoivat vuorosanansa. Dokumenttimaisuus väheni seuraavalla tuotantokaudella, kun sarjaan monien pettymykseksi lisättiin naururaita. Kolmannella tuotantokaudella loputkin realismista katosi sarjan tapahtumien muuttuessa yhä epäuskottavimmiksi. Vakionäyttelijöiden lisäksi sarjassa nähtiin vierailijoina muun muassa David Seaman, Jude Law, Sean Pertwee ja Martin Kemp. Sarjan ensimmäinen tuotantokausi palkittiin Montreux’n Kultainen ruusu -kilpailussa Hopeisella ruusulla, jonka lisäksi se sai lehdistöpalkinnon. ==Roolit== == Lähteet == Luokka:1990-luvun brittiläiset komediasarjat Luokka:2000-vuosikymmenen brittiläiset komediasarjat Luokka:Brittikomediat Luokka:BBC:n televisio-ohjelmat
Kukkia Algernonille

Kukkia Algernonille (Flowers for Algernon) on yhdysvaltalaisen Daniel Keyesin kirjoittama novelli, joka julkaistiin vuonna 1959 The Magazine of Fantasy & Science Fiction -lehdessä ja myöhemmin romaaniksi laajennettuna vuonna 1966. Novelli sai Hugo-palkinnon vuonna 1960 ja romaani Nebula-palkinnon 1966. Suomeksi kirja julkaistiin 1985 Hilkka Pekkasen kääntämänä ja WSOY:n kustantamana. Kirja koostuu edistymisraporteista, jotka on kirjoittanut Charlie Gordon. Charlien älykkyysosamäärä on 68, mutta hänelle tehdyn kokeellisen leikkauksen seurauksena se nousee nopeasti 185:een ja hän ohittaa älykkyydessä kaikki läheisensä, jopa hänelle leikkauksen tehneet tiedemiehet. Charlie on ensimmäinen ihminen, jolle leikkaus on tehty, mutta ennen häntä leikkaus on tehty Algernon-hiirelle. Kun Charlie huomaa Algernonin taantuvan, hän ymmärtää saman tapahtuvan pian myös hänelle itselleen. == Elokuva-, radio, ja näyttämösovitukset == Kukkia Algernonille -teoksesta on tehty useita elokuva-, radio ja näyttämösovituksia. Vuonna 1961 esitettiin televisionäytelmä The Two Worlds of Charlie Gordon, jonka pääroolissa oli Cliff Robertson. Vuonna 1968 valmistui elokuva Charly, jonka pääosassa oli myös Cliff Robertson. Roolistaan hän sai parhaan miespääosan Oscar-palkinnon. Kanadalainen televisioelokuva Kukkia Algernonille, pääosassaan Matthew Modine, valmistui vuonna 2000. Radiossa Kukkia Algernonille on esitetty ainakin Irlannissa, Tšekkoslovakiassa ja Suomessa. Suomalainen versio valmistui 1986 ja sen ohjasi Outi Valle ja pääroolissa oli Ismo Saario. Näytelmä- ja musikaaliversioita on tehty muun muassa Yhdysvalloissa, Ranskassa, Japanissa ja Australiassa. == Lähteet == Luokka:Yhdysvaltalaiset tieteisromaanit Luokka:Vuoden 1966 kirjat
Työn sorjat

Työn sorjat (People Like us) on brittiläinen dokumenttiohjelmia parodioiva komediasarja. Sen käsikirjoitti John Morton ja päähahmoa, dokumenttitoimittaja Roy Mallardia, näytteli Chris Langham. BBC Radio 4:n esitti sitä kolme tuotantokautta 1995–1997, jota seurasi kaksi tuotantokautta televisiossa BBC Two -kanavalla 1999–2001. Työn sorjissa dokumenttitoimittaja Roy Mallard pyrkii kuvaamaan tavallisia ihmisiä töissään. Sarjan jaksot on tehty aidon dokumenttiohjelman oloisiksi, jollaisina satunnainen katsoja saattaa niitä vahingossa pitääkin. Toimittajana Mallard on epäpätevä. Hän esittää haastateltavilleen kömpelöitä kysymyksiä sivuseikoista ja saa usein vastaukseksi ihmetteleviä katseita. Mallard pyrkii pysymään pois kamerasta, mutta välillä hänet nähdään esimerkiksi satunnaisina heijastumina ikkunoista. Työn sorjat sai Hopeisen ruusun Montreux'n Kultainen Ruusu -kilpailussa 2000. Sarjassa vierailleita näyttelijöitä olivat muun muassa Bill Nighy, David Tennant, Jessica Hynes ja Sarah Alexander. == Lähteet == Luokka:1990-luvun brittiläiset komediasarjat Luokka:2000-vuosikymmenen brittiläiset komediasarjat Luokka:Brittiläiset radiokuunnelmat Luokka:Brittikomediat Luokka:BBC:n televisio-ohjelmat
Avaruuden sankarit (elokuva)

Avaruuden sankarit (Riders to the Stars) on Richard Carlsonin ohjaama yhdysvaltalainen tieteiselokuva vuodelta 1954. Elokuvassa ryhmä tiedemiehiä saa tehtäväkseen noutaa avaruusaluksella meteorin maapallolle, osana tutkimustaan meteorien tuhoutumisesta maan ilmakehässä. == Roolit == == Lähteet == == Aiheesta muualla == * Luokka:Vuoden 1954 yhdysvaltalaiset elokuvat Luokka:Yhdysvaltalaiset tieteiselokuvat Luokka:Avaruuselokuvat
Vauxhall (vaalipiiri)

Vauxhall ['vɒksɔːl] on Yhdistyneen kuningaskunnan parlamenttivaalien vaalipiiri Lontoossa. Äänestysalue muodostettiin 1950 ja se on perinteisesti ollut vasemmistolainen. Vuoden 2010 parlamenttivaaleissa vaalipiirissä asui 74 811 äänioikeutettua henkilöä ja äänestysprosentti oli 57,73. Vauxhallin parlamenttiedustajana on vuodesta 1989 alkaen toiminut Työväenpuoluetta edustava Kate Hoey. == Lähteet == Luokka:Yhdistyneen kuningaskunnan politiikka Luokka:Lontoo
Kate Hoey

Kate Hoey (s. 21. kesäkuuta 1946 Roughfort, Antrimin kreivikunta) on pohjoisirlantilainen Työväenpuoluetta edustava poliitikko. Hän on vuodesta 1989 alkaen ollut Yhdistyneen kuningaskunnan parlamentin alahuoneessa Vauxhallin vaalipiiristä valittuna edustajana. Hoey oli urheiluministerinä vuosina 1999–2001. == Lähteet == Luokka:Pohjoisirlantilaiset poliitikot Luokka:Vuonna 1946 syntyneet Luokka:Elävät henkilöt Luokka:Ministerit
Patsy Kelly

Patsy Kelly (12. tammikuuta 1910 New York, New York – 24. syyskuuta 1981 Woodland Hills, Kalifornia) oli yhdysvaltalainen näyttelijä. Kelly esiintyi Broadway-musikaaleissa ja vuonna 1933 hän siirtyi Hollywoodiin, jossa hänestä tuli Thelma Toddin näyttelijäpari suositussa lyhytkomediasarjassa. Kelly näytteli elokuvissa aktiivisesti vuoteen 1943 saakka, jolloin hän siirtyi niistä syrjään. Kelly näytteli myöhemmin radiossa ja televisiossa, mutta palasi elokuvien pariin sivurooleissa 1960-luvulla. Kellyn 1960-luvun elokuviin kuuluu muun muassa Rosemaryn painajainen (1968). Kelly sai Tony- palkinnon roolistaan vuonna 1971 esitetyssä Broadway-näytelmässä No No Nanette. Hän on saanut tähden Hollywood Walk of Famelle. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1910 syntyneet Luokka:Vuonna 1981 kuolleet
Clive Anderson

Clive Anderson (s. 10. joulukuuta 1952) on brittiläinen komediakäsikirjoittaja, televisio- ja radiojuontaja ja entinen rikosasianajaja. Anderson opiskeli Cambridgen yliopiston Selwyn Collegessa ja oli Cambridge Footlightsin puheenjohtajana 1974–1975. Hän juontaa televisiossa Whose Line Is It Anyway? -visailuohjelmaa ja on esiintynyt vierailijana muun muassa Have I Got News for Youssa ja QI:ssa. Hän on myös isännöinyt keskusteluohjelmia Clive Anderson Talks Back ja Clive Anderson All Talk. Radiossa Anderson isännöi keskusteluohjelma Clive Anderson's Chat Roomia, viihdeohjelma Loose Endsia ja lakiasioita käsittelevää Unreliable Evidencea. Lisäksi hän on toiminut juontajana useissa dokumenttiohjelmissa. == Lähteet == == Aiheesta muualla == * Luokka:Brittiläiset asianajajat Luokka:Tietokilpailujuontajat Luokka:Vuonna 1952 syntyneet Luokka:Elävät henkilöt
George Montgomery

George Montgomery (29. elokuuta 1916 Brady, Montana – 12. joulukuuta 2000 Rancho Mirage, Kalifornia) oli yhdysvaltalainen näyttelijä. Hän näytteli elokuvissa vuodesta 1935 alkaen ja alkoi saada suurempia rooleja vuosikymmenen vaihteessa, jolloin hän myös alkoi käyttää syntymänimensä George Letzin sijaan nimeä George Montgomery. Montgomeryn elokuviin kuuluu muun muassa vuonna 1965 valmistunut Taistelu Ardenneilla (Battle of the Bulge). Kaikkiaan hän näytteli 87 elokuvassa. Televisiossa Montgomery näytteli pääroolin lännensarjassa Cimarron City (1958–1960) ja vieraili muun muassa Bonanzassa ja Smith ja Jonesissa. Montgomery oli naimisissa Dinah Shoren kanssa 1943–1962. Hän on saanut tähden Hollywood Walk of Famelle. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1916 syntyneet Luokka:Vuonna 2000 kuolleet
Ruutananlammi

Ruutananlammi eli Ruutana on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma- alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Soikean lammen pinta-ala on 0,81 hehtaaria ja sen halkaisija on 120 metriä. Lampeen laskee pari metsäojaa ja sen luusua sijaitsee järven itärannalla, josta saa alkunsa neljä kilometriä pitkä laskuoja Karpalistonjokeen, joka laskee Tupurlanjärveen. Järven rantaviiva on 0,33 kilometriä pitkä ja ranta on pääosin moreeni- ja kalliopohjaista metsämaastoa. Etelässä on metsäistä suota. Rannat ovat rakentamattomia eikä sinne johda teitä. == Lähteet == Luokka:Mouhijärven järvet Luokka:Saikkalanjoen alaosan alue
Massimo Serato

Massimo Serato (oikealta nimeltään Giuseppe Segato, 31. toukokuuta 1916 Oderzo, Trevison maakunta – 22. joulukuuta 1989 Rooma) oli italialainen näyttelijä. Serato opiskeli näyttelemistä Rooman Kokeellisessa elokuvakeskuksessa ja esiintyi ensimmäisen kerran Franco Saponierin elokuvassa Appuntamento allo zoo (1937). Hänen varsinaisena debyyttinään pidetään kuitenkin Gianni Franciolinin elokuvaa L'ispettore Vargas (1940). Seuraavana vuonna Serato näytteli pääosaa Mario Soldatin hyvin menestyneessä elokuvassa Piccolo mondo antico. Toisen maailmansodan aikana ja sen jälkeen Serato näytteli pääosia muun muassa Carmine Gallonen ja Gennaro Righellin elokuvissa sekä Alberto Lattuadan esikoisohjauksessa Giacomo l’idealista (1943). Myöhemmin hän esiintyi etupäässä melodraamoissa, eri tyylilajeja edustavissa seikkailuelokuvissa sekä televisiosarjoissa. Spagettiwesterneissä Serato käytti toisinaan taiteilijanimeä Joe Barracuda. Hänet on palkittu nastro d’argentolla sivuosasta Aldo Verganon elokuvassa Il sole sorge ancora (1946). Seratolla oli 1940-luvulla suhde näyttelijä Anna Magnanin kanssa. Heille syntyi yhteinen poika Luca. ==Elokuvia== * Afrodite, dea dell’amore, 1958 * Alaston Maja, 1958 * Herkules ja rakkauden kuningatar, 1960 * Marte, dio della guerra, 1962 * 55 päivää Pekingissä, 1963 * Simson ja orjakuningatar, 1963 * Goliath e la schiava ribelle, 1963 * Brenno, il nemico di Roma, 1963 * Il Colosso di Roma, 1964 * Il leone di Tebe, 1964 * Spartan gladiaattorit, 1964 * Il gladiatore che sfidò l’impero, 1965 * Superseven chiama Cairo, 1965 ==Lähteet== ==Aiheesta muualla== * Elonet: Massimo Serato * Internet Movie Database: Massimo Serato Luokka:Italialaiset näyttelijät Luokka:Vuonna 1916 syntyneet Luokka:Vuonna 1989 kuolleet
George Schlatter

George Schlatter (s. 31. joulukuuta 1932 Birmingham, Alabama) on yhdysvaltalainen televisiotuottaja. Hänen tuottamiensa televisio-ohjelmien joukkoon kuuluu muun muassa komediasarja Rowan & Martin's Laugh-In. Schlatter oli myös American Comedy Awards -palkinnon alullepanija. Hän on saanut tähden Hollywood Walk of Famelle. == Lähteet == Luokka:Yhdysvaltalaiset televisiotuottajat Luokka:Hollywood Walk of Fame Luokka:Vuonna 1932 syntyneet Luokka:Elävät henkilöt